Nibak kesempatan nyoè admin meunèuk tuleh bacut tentang salah saboh peukakah musik yang na di Acèh, yaitu :
CALEMPONG
Calempong nakeuh salah saboeh peukakah musik tradisional yang na di daerah Acèh Tamiang, yang ipèumèu èn léé urèung inoèng khusus jih anéuk dara. teuma öh lhéuh nyan jinö cuma urèung inoèng mantèung yang jèut pèumèu èn peukakah musik nyoè dèungen sèumpurna.
Calempong
Courtesy Of Google
Nyoekeuh yang jèut admin peusampoé nibak kesempatan kali nyoé, dan admin harap apabila na informasi lèubeh atawa sumber yang jeut tapèucaya jeut néuhubungi admin via E-MAIL supaya jeut admin samboéng kèulai tulesan nyoè, sèumoga dèungèn na partisipasi dari pada pembaca sekalian bèujèut keuh gèutanyoe sama-sama rōeh bak tapeukeumbang budaya nanggroé.
Syukur dan pujoè mandum meuwoè keu pô Allah, Seulaweut sajan mandum keu Rasulullah
Nibak kesempatan nyoe admin meu-neuk bōh arti bahasa yang meuhubungan deungen postingan admin bak uroe nyan, yaitu nibak point Tarian Tradisional Aceh, semoga deungen na artian bahasa lage nyoe rupa, beu jeut keu tambahan ilme khusus jih bagi diri admin dan bagi pembaca ban mandum. BAHASA ACEH
Nibak kesempatan kali nyoe admin bacut meuneuk tuleh tentang meubagoe jeuneh bahasa yang na di Aceh khusus jih. Bahasa aceh nakeuh bahasa mak bagi seluruh bangas aceh. bahasa aceh pun termasuk u dalam bahasa chamic.
Nibak kesempatan nyoe admin meuneukci cuba boeh arti dari sekian postingan yang kalheuh admin publikasi nibak blog yang admin cintai nyoe, disinoe rayeuk that harapan bagi admin supaya jeut keu saboh ilme bagi geutanyoe supaya beu meutamah cinta geutanyoe keu bahasa Aceh.
Syukur dan pujoe mandum meuwoe keu po Allah, Seulaweut sajan mandum meuwoe keu Rasulullah.
Nibak kesempatan nyoe admin meuneuk tuleh bacut tentang kesenian yang asai jih dari daerah tempat tinggai admin yaitu, Aceh Utara. disinoe admin meuneuk tuleh tentang salah saboh jeuneh dari kesenian rapa'i, yaitu :
RAPAI GERIMPHENG DAN RAPA'I LAGEE
Rapa'i langge asai jih nakeuh dari gampoeng Kandang Kec.Muara Dua Lhokseumawe dan na cit yang dari Gampoeng Paya Bakoeng Kec.Aceh Utara. yang biasa jih peuduek nibak meubagoe macam acara lage acara adat, acara resmi pemerintah dan nibak acara uroe besar islam yang meusifeut sosial, arti jih mandum ureung jeut jak kalen.
Rapa'i
Coutesy Of Google
Rapa'i langge nyoe ji tampelkan le 12 droè ureung yang geu pimpen le sidroe syeh yang geu duek meubanja ngen ureung peh rapa'i. buet syeh nyoe nakeuh sebagoe ulee tukang mee cae (syair) yang tujuan jih sebagoe peubangket seumangat persatuan, gotong royong dan laen-laen sebagoe jih. meumacam-macam gerakan rapa'i lagee, yaitu :
Cèurèukeh
Pök-pök pulôt
Meulhôk
Sidangkan rapa'i gerimpheng sama lage rapai lingee cit, rapa'i gerimpheng ji peumeuen le 8 droe ureung, na sebagoe yang ba canang, pangkhep dan na cit sebagoe peunyae, yang awai phoen mula rapa'i nyoe ji mulai deungen jaroe meu beuet u wateh yang ji kheuh deungen saleum aneuk syahi. yang lheuh nyan lanjot deungen saleum rakan. dan nibak rupa jih pih meubeda dari rapai lingge, meunyoe rapai gerimpheng na gerakan-gerakan (lapeh) yang meufariasi sesuai irama rapa'i yang ji peh.
Rapa'i
Courtesy Of Google
Admin harap bagi geutanyoe yang tamat peuran sebagoe aneuk Aceh dan penerus Nanggroe Aceh untuk generasi ukeu, harus jih beuna ta keumbangkan budaya nyoe supaya bek gadoeh dan tinggai nan.
Sumber : Buku "Aceh Utara : Dari Kerajaan Samudera Pasai Ke Era Indrustrialisasi"
Nibak kesempatan kali nyoe admin meuneuk tuleh tentang salah saboh jeuneh dari kesenian rapa'i di Aceh, yaitu :
RAPA'I GANTUNG
Rapai gantung nakeuh salah saboh bagian dari kesenian rapa'i, yang rapa'i jih ji peh deungen cara ji peudeung. yang meu atoe dari rapa'i ubeut ikeu dan rapa'i rayeuk di likoet. yang fungsi dari pada rapa'i ubeut nyan sebagoe pendukung rapa'i yang rayeuk yang na di likot.
Rapai Gantung | Rapai Pasee
Geu kheuh dengen rapai pasee menurot admin mungken asai rapai nyoe dari wilayah pasee Aceh Utara.
Syukur dan pujoe mandum meuwoe keu po Allah, Seulaweut sajan mandum keu Rasulullah.
Nibak kesempatan nyoe admin meuneuk tuleh tentang saboh kesenian yang asai jih dari Aceh, kesenian nyoe nakeuh salah saboh bagian dari jeuneh-jeuneh seni dari rapai. yang geu peunan deungen :
RAPA'I DABOEH
Rapa'i daboeh asai kata jih dari rapai dan daboeh, meunyoe rapa'i nakeuh peukakah musik yang asai jih dari aceh, meunyoe daboh asai kata jih dabbus yaitu jeuneh sinjata beusoe tincu yang panyang jih sijeungkai dan rayeuk jih ube aneuk jaroe punyoek.
Rapa'i daboeh nakeuh salah saboh kesenian yang sep that meucyuhu di Aceh, paken ?? jawaban jih karna rapa'i daboh nyoe brat that meu-kaet deungen ha-hai mistik, paken mistik ?? nyompat admin peuleumah dali.
Rapa'i Daboeh
Courtesy Of Google
Peunari lam acara top taboeh biasa jih kubai sinjata, lage gamba di miyueb :
Kubai Parang
Group Top Daboeh Trumon Aceh Selatan
Courtesy Of Suhendra Journal
Han Lhuet Tak
Group Top Daboeh Trumon Aceh Selatan
Courtesy Of Suhendra Journal
Han Lhuet Choep
Group Top Daboeh Trumon Aceh Selatan
Courtesy Of Suhendra Journal
Nyan ban hai rakan meutuah, kesenian Aceh yang that meucyuhu yaitu top daboeh (rapa'i daboeh). menuroet haba seugolom daboeh ji peumeuen, terleubeh dile ureung nyan geubaca sipupue lage bentuk do'a,menurot haba doa jih lagenyoe :
Hareum Kajep Darah Long, Hareum Ka Mat Kulet Loeng, Hareum Ka Pajoeh Asoe Loeng, Urat Kawat, Tuleung Besoe, Kulet Baja, Loen Teubiet Bak Rahim Mak Loeng, Loeng Tameng Dalam Kalimah Lailahaillallah.
Aleh betoi aleh hana tentang doa yang geubaca nyan, yang meukeusuet ureung yang maen daboeh nyoe akan keubai oeh lheuh ji meusue rapa'i. geupeunan rapa'i daboeh karna tarian nyoe ji peumeuen deungen ji ireng ngen rapa'i dan ji pimpen le salah sidroe ureung yang geupeunan deungen khalifah. menuroet haba khalifah nyoe nakeuh sidroe ureung yang na ilme keubai yang han ji pajoeh le sinjata tajam pue manteng.
Khalifah
Group Top Daboeh Trumon Aceh Selatan
Courtesy Of Suhendra Journal
Cara peumeuen rapa'i daboeh nyoe awai mula ji peh rapa'i le ureung yang geupeunan deungen aneuk daboeh. rapai daboeh nyoe ka ji geumari di aceh bak abad ke 19. teuma na cit rapai daboeh yang di jawa, yang geupeunan deungen debus banten.
Debus Banten
Courtesy Of Google
Debus banten nyoe menurot sijarah nakeuh bagian dari rapa'i daboeh yang na di aceh cit, yang awai mula jih geuba le peungawai Cut Nyak Dhien yoeh masa Cut Nyak Dhien jidroep lee beulanda, dan hinoe keuh asai muasai daboeh meukeumbang u Jawa, khusus jih Banten Jawa Barat.
Nibak wate nyoè admin meuneuk tuleh bacut tentang kesenian yang cukop meucyuhu lagi meugah lagi ji thei u nanggroè lua, kesenian nyan berupa tarian yang nan tarian nyan nakeuh
TARIAN RANUP LAM PUAN
Courtesy Of Google
Ranub lam puan nyoe nakeuh saboh tarian yang asai jih dari Acèh tepat jih Banda Acèh, Acèh Besar. tarian ranub lampuan nyoe menuroèt haba awai mula geu peuturi le ureung yang nan goèpnyan :
YUSLIZAR (1959)
Ranub lampuan nakeuh salah saboh tarian yang geu khususkan untuk peunyambotan jamee di Aceh, jame ji samboet deungen saboh tarian yang ji peutaba deungen ranup yang ji boeh dalam puan atawa tempat ranub, dan jeut keuh keu nan dari tarian nyoe, yaitu tarian ranup lam puan.
Tari Ranub Lam Puan
Courtesy Of Google
Ranub lampuan nyoe terdiri dari 2 boh arti, yaitu :
Ranub (makanan khas aceh)
Puan (tempat boeh ranub)
Tarian ranub lampuan nyoe na arti droe sebagoe tarian lam penyambotan jame di aceh, lage :
Gerakan Saleum Seumah (artijih gerakan peumulia jamee)
Gerakan Pet Ranub Lheuh nyan Geuwiet Tangke (artijih gerakan peu utama jamee)
Gerakan Peugleh Ranub (artijih gerakan geu hidang yang get keu jamee)
Gerakan Geubri Gambe Dan Pineung (artijih gerakan pemulia jamee deungen makanan)
Meunan keuh bacut gambaran geu peumulia jamee yang ka geu peurunoe lee ureung Aceh awai,yaitu menyoe troeh jamee geu utamakan terleubeh dile atawa (geu peumulia).
Ranub Lam Puan Kéu Peumulya Jamèè
Courtesy Of Google
Nyompat bacut admin peugah tentang sijarah ranup lampuan yang teusoem seulama nyoe,yaitu :
Soe nan pencipta musik dari tarian ranub lampuan nyoe ??
Jawaban jih adalah : T.Djohan (almarhum)
Bagi rakan yang meu neuk baca deungen bahsa indonesia jeut neu kalen bak wikipedia atawa bak link di miyueb nyoe :
Atawa meuneuk nonton vidio ranup lampuan jeut neu download nibak link di miyueb nyoe :